Gjimnazi "Vasil Kamami" Elbasan

Gjimnazi "Vasil Kamami" Elbasan është shkollë e mesme në qytetin e Elbasanit. 

 Historia 
Vendimi për hapjen e gjimnazit është marrë në vitin 1958 nga Komiteti Ekzekutiv i Këshillit Popullor të rrethit të Elbasanit. 

Në mungesë të godinës së gjimnazit, dy paralelet e para të tij zhvilluan mësimin në shkollën "Thoma Kalefi", sot shkolla 9-vjeçare "Ali Agjah". Në vitin 1960 përfundon godina e gjimnazit dhe i jepet emri "Qemal Stafa" në një ceremoni festive.

Në vitin 1961- 1962 mbarojnë studimet dy maturat e para. Ky gjimnaz, ndër të paktat shkolla ne Shqipëri eksperimentale, gërshetoi mësimin me punën prodhuese, ku djemtë bënin praktikën prodhuese në parkun e mallrave Elbasan dhe vajzat kursin e robaqepësisë. 

Në vitin 1966 pērfundon matura e fundit dhe në shtator 1966 realizohet bashkimi i të gjithe gjimnazeve të Elbasanit në të vetmin gjimnaz i quajtur "Dhaskal Todri". Ish-gjimnazi "Qemal Stafa" mbetet shkollë muzike, sportive dhe 8 -vjecare për kohën.

Në vitin shkollor 1998-1999 rihapet gjimnazi, me nxënës të shkollës "Salih Ceka", ish-shkollë bujqësore, dhe mban të njëjtin emër dhe në vitin 2004, me kërkesë të drejtorit të shkollës të asaj kohe drejtuar Këshillit Bashkiak për arsye se vula e shkollës mbante emrin "Salih Ceka" ndërsa në ambietet e saj qëndronte busti i Qemal Stafës", Këshilli Bashkiak i asaj kohe riemërton shkollën me emrin "Qemal Stafa" në vitin 2004. Në mars të vitit 2012, pas vendimit të marrrë nga Këshilli Bashkiak shkolla merr emrin "Vasil Kamami".

 Aktivitet shkollore 
parapamje|Projekti i WikiClub-it të shkollës "Vasil Kamami"
Në shkollën “Vasil Kamami” organizohen aktivitete të ndryshme shkollore për të rritur aftësitë e nxënësve të jenë aktivë dhe krijues, si orë letrare, punëtori tematike, miniprojekte etj. 

 Shih edhe 
Gjimnazi "Vasil Kamami"-Faqja zyrtare

 Referime 

Kategoria:Shkolla shqipe
Kategoria:Shkolla në Elbasan